Αναγκαία Εργασία - Υπερεργασία (Έννοιες Οικονομίας)

Από το γεγονός ότι η εργατική δύναμη σαν προϊόν είναι το μόνο που μπορεί να παράξει αξία παραπάνω από την αξία της (αφού οι πρώτες ύλες απλά μεταφέρουν την αξία τους στο προϊόν σαν κόστος, ενώ το κεφάλαιο (οι μηχανές) αποσβένουν σταδιακά την αξία τους στο προϊόν σαν κόστος συντήρησης) προκύπτει ότι ο χρόνος παραγωγής χωρίζεται σε δύο κομμάτια:
 * 1) Τον χρόνο αναγκαίας εργασίας [για την αναπλήρωση της εργατικής δύναμης]
 * 2) Τον χρόνο Υπερεργασίας

Χρόνος αναγκαίας εργασίας
Είναι χρονικά το κομμάτι εκείνο της παραγωγής κατά την διάρκεια του οποίου ο εργαζόμενος παράγει την αναγκαία αξία για να αναπληρώσει την εργατική του δύναμη. Την αξιακή προβολή της αναγκαίας εργασίας ο ίδιος θα την πάρει με τον μισθό, για να συνεχίσει να παράγει και στο μέλλον, αναπληρώνοντας την εργατική του δύναμη μέσω της κατανάλωσης των απαραίτητων.

Χρόνος Υπερεργασίας
Στο υπόλοιπο (χρονικά) κομμάτι της παραγωγής ο εργαζόμενος παράγει πλέον παραπάνω αξία από εκείνη της εργατικής του δύναμης. Την αξιακή προβολή της υπερεργασίας την αντλεί ο καπιταλιστής ως υπεραξία.